Diari Oficial de la Generalitat Valenciana


Sumari del DOGV 8501, del 07-03-2019 (2019/2222)

RESOLUCIÓ de 4 de març de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions destinades a les cases regionals d'altres comunitats autònomes a la Comunitat Valenciana..
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2222


Data del document
:   04-03-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 4 de març de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions destinades a les cases regionals d'altres comunitats autònomes a la Comunitat Valenciana.. [2019/2222]  
L'Ordre 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians a l'exterior (CEVEX) i les seues federacions i confederacions, cases regionals d'altres comunitats a la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOGV 7798, 06.06.2016), regula en el títol II, capítol V, les bases per a la concessió de subvencions destinades a les cases regionals d'altres comunitats autònomes a la Comunitat Valenciana.  
  
Els articles 3.4 i 4.5 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, constata que les ajudes d'aquesta resolució no recullen tots els requisits de l'article 107.1 del mateix tractat, en concret, per no suposar avantatge econòmic, ja que les entitats a les quals van dirigides les subvencions no desenvolupen activitats econòmiques en què puguen oferir béns o serveis en el mercat i per això no hi ha la possibilitat de falsejament de la competència que afecte els intercanvis comercials entre els estats membres.  
  
De conformitat amb el que es preveu en el Decret 195/2018, de 31 d'octubre, de 2018, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació (DOGV 8425, 16.11.2018), i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHPG), resolc:  
  
Primer. Objecte  
Convocar, per a l'exercici 2019, les subvencions destinades a les cases regionals d'altres comunitats autònomes a la Comunitat Valenciana, les seues federacions i confederacions.  
  
Segon. Bases reguladores de la convocatòria  
Les bases per les quals es regeix aquesta convocatòria són les contingudes en l'Ordre 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians a l'exterior (CEVEX) i les seues federacions i confederacions, cases regionals d'altres comunitats a la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOGV 7798, 06.06.2016), d'ara en avant, Ordre 4/2016.  
  
Tercer. Finançament  
Aquesta convocatòria de subvencions es finançarà amb càrrec a l'aplicació pressupostària 91.87.64.144.24.5, línia S0801000, dels pressupostos de la Generalitat per a l'exercici 2019, amb un crèdit màxim de 130.000 euros (cent trenta mil euros).  
Aquest import podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (d'ara en avant, RLGS).  
Quart. Beneficiaris  
1. Podran beneficiar-se d'aquesta convocatòria les cases regionals d'altres comunitats autònomes a la Comunitat Valenciana, les seues federacions i confederacions, que complisquen els requisits següents:  
a) Estar inscrites en el Registre Nacional d'Associacions o en el Registre Autonòmic d'Associacions de la Comunitat Valenciana o en aquells registres especials, establits per la normativa vigent.  
b) No estar incurses en les prohibicions que, per a obtindre la condició de beneficiaris de subvencions, estableix l'article 13 de la Llei 38/2003, de 17 de novembre, general de subvencions (d'ara en avant, LGS).  
c) Estar adaptades, en el cas d'associacions, federacions i confederacions, a l'àmbit d'aplicació de la Llei orgànica 1/2002, de 22 de març, reguladora del dret d'associació.  
2. No podran beneficiar-se d'aquestes subvencions:  
a) Les cases regionals i federacions integrades en una federació o confederació, que hagen sol·licitat subvenció en la convocatòria corresponent per al mateix projecte presentat per la seua federació o confederació.  
b) Les cases regionals que hagen integrat els seus projectes específics en el projecte general d'una federació, sense poder rebre una subvenció indirecta a través del projecte subvencionat de la federació a la qual pertanyen.  
c) No podran obtindre la condició de beneficiari les entitats en què concórrega alguna de les circumstàncies previstes en els apartats segon i tercer de l'article 13 de l'LGS. A aquest efecte, l'entitat sol·licitant ha d'estar al corrent del compliment de les obligacions tributàries i amb la Seguretat Social previstes en els articles 18 i 19 de l'RLGS, circumstància que serà comprovada d'ofici per l'òrgan instructor del procediment, segons el que es preveu en l'article 28 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPACAP), llevat que conste expressament en el formulari de sol·licitud oposició expressa de l'interessat. En aquest últim cas, s'haurà d'acreditar presentant els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social, expressius d'estar al corrent en el compliment de les obligacions tributàries i la Seguretat Social.  
  
La declaració de les entitats de no estar incurses en les prohibicions per a obtindre la condició de beneficiari, contingudes en els apartats segon i tercer de l'article 13 de l'LGS, es farà per mitjà de declaració responsable.  
  
Cinqué. Activitats i despeses subvencionables  
1. Se subvencionaran les actuacions destinades a:  
a) Activitats que tinguen per objecte el coneixement i manteniment de les arrels culturals d'altres comunitats autònomes a la Comunitat Valenciana.  
b) Activitats d'informació, orientació i assessorament a la població originària d'altres comunitats autònomes residents a la Comunitat Valenciana en els àmbits legal, sociolaboral, educatiu, cultural, de participació ciutadana, amb la finalitat de millorar les seues condicions d'integració a la Comunitat.  
c) Activitats dirigides a facilitar a la població originària d'altres comunitats autònomes residents a la Comunitat Valenciana el contacte amb la realitat social i territorial per mitjà de la promoció de l'associacionisme i el desenvolupament d'activitats d'animació sociocultural.  
d) Activitats dirigides al foment de la participació ciutadana, la transparència, la integració en la cultura valenciana i la llengua pròpia de la Comunitat Valenciana.  
2. A aquest efecte seran subvencionables les despeses corrents i de personal, que duga a terme l'entitat, necessàries per a la realització del projecte presentat. Entre aquestes despeses es poden incloure:  
a) Despeses de funcionament:  
a.1) Despeses indirectes de funcionament: aquestes despeses són les que afecten tota l'activitat del beneficiari amb caràcter general. S'inclouen en aquest concepte les despeses de funcionament estrictament necessàries per a la consecució de l'objecte de la subvenció (lloguer, llum, aigua, telèfon, neteja i anàlegs). Únicament es podrà imputar a aquest concepte de despesa un màxim del 40 % de la subvenció concedida a les cases regionals, amb un límit màxim del 10 % per a les federacions i confederacions.  
a.2) Despeses directes de funcionament: seran subvencionables les despeses que resulten necessàries per a la realització del projecte, sempre que estiguen directament relacionades amb l'activitat subvencionada i resulten indispensables per a la preparació o execució adequades d'aquesta (material fungible d'oficina, despeses de difusió, despeses de transport, serveis professionals i externs, i altres despeses).  
b) Costos de personal intern: entre aquestes despeses es poden incloure les nòmines del personal de l'entitat, imputables a la realització del projecte, fins a un 40 % de la quantitat subvencionada, tant per a cases regionals com per a federacions i confederacions.  
c) Subcontractació: s'entén per subcontractació l'acord del beneficiari amb tercers per a l'execució total o parcial de les activitats que constitueixen l'objecte de la subvenció. L'entitat beneficiària podrà subcontractar, totalment o parcialment, l'activitat objecte de la subvenció, fins a un percentatge màxim del 75 % de l'import de l'activitat subvencionada, amb els requisits i prohibicions establits en l'article 29 de la Llei 38/2003, de 17 de novembre, general de subvencions (d'ara en avant, LGS).  
El pressupost presentat haurà de tindre relació directa amb les activitats previstes en el projecte, així mateix, haurà de ser coherent i equilibrat en la seua totalitat.  
No seran subvencionables les despeses per a l'adquisició de béns inventariables (equips informàtics, impressores, mobiliari, i altres anàlegs?), ni els premis, donacions o ajudes de cap tipus. Quan un projecte continga activitats recreatives com a complement a la realització d'aquest, les despeses corresponents a serveis d'àpats, restauració, comestibles o avituallament imputables a la subvenció, no podran superar en cap cas el 10 % de la quantitat subvencionada quan l'entitat beneficiària siga una casa regional, i s'ha de limitar a un 5 % per a les federacions i confederacions.  
En qualsevol cas, haurà d'ajustar-se al que s'estableix en l'article 31 de l'LGS.  
3. Les activitats que se subvencionen podran executar-se a partir de l'1 de gener de 2019 fins a la data límit de justificació de la subvenció, sense esperar que la concessió de les subvencions es produïsca i sense que això prejutge la decisió que finalment s'adopte.  
4. Les activitats subvencionades hauran d'executar-se en el territori de la Comunitat Valenciana.  
  
Sisé. Presentació de sol·licituds i termini  
1. Cada entitat només podrà presentar una sol·licitud a aquesta convocatòria de subvenció (annex, document número 1). El projecte que, en el seu cas, presenten les federacions i/o confederacions haurà d'estar necessàriament relacionat amb les activitats específiques de la federació, sense poder incloure projectes o activitats concretes de les seues cases regionals federades.  
Les sol·licituds s'han de presentar en el termini de 20 dies hàbils a comptar des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana. L'incompliment d'aquest termini comportarà l'exclusió de la convocatòria.  
  
2. La presentació de la sol·licitud significa la plena acceptació del que es disposa en l'Ordre 4/2016, i en aquesta resolució de convocatòria.  
3. Les entitats sol·licitants, atés que són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de l'LPACAP, han de presentar les sol·licituds exclusivament de forma telemàtica en la seu electrònica de la Generalitat, des del cercador de tràmits i serveis en l'URL http://www.gva.es/va/inicio/atencion\_ciudadano/buscadores/tramites\_servicios.  
També s'hi podrà accedir en la pàgina web de la Conselleria de Transparència, Responsabilitat Social, Participació i Cooperació, en http://www.transparencia.gva.es.  
La presentació de la sol·licitud de forma diferent a la telemàtica prevista en aquest apartat determinarà l'exclusió de la convocatòria.  
4. Per a poder fer la presentació telemàtica, l'entitat sol·licitant haurà de disposar d'un sistema de signatura electrònica, dels admesos en la seu de la Generalitat, dels tipus següents:  
a) Certificat digital de persona jurídica o similar, que identifique convenientment l'entitat sol·licitant.  
b) Certificat digital de la persona física, que conste inscrita com a representant de l'entitat sol·licitant en el Registre de representants de la Generalitat Valenciana, per a tramitar aquest procediment.  
c) Excepcionalment, i per al supòsit que no es puga presentar la sol·licitud de la manera prevista en algun dels dos supòsits anteriors, s'admetrà la presentació de la sol·licitud amb un certificat digital de la persona física que exercisca la representació de l'entitat sol·licitant per a fer la tramitació d'aquest procediment, si s'acredita documentalment aquesta representació davant del Servei de Participació Ciutadana de la Comunitat Valenciana, en el moment de la sol·licitud.  
5. Els models de formularis i d'annexos es troben en l'URL de la sol·licitud esmentada, i en la web de la Conselleria de Transparència, Responsabilitat Social, Participació i Cooperació, en l'URL http://www.transparencia.gva.es.  
6. La presentació de la sol·licitud de subvenció comportarà la subjecció del sol·licitant a les normes i condicions establides en aquesta convocatòria, i l'autorització d'aquesta perquè la Direcció General de Transparència i Participació obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social, prevista en els articles 18 i 19 de l'RLGS, cas en què les entitats no hauran d'aportar les corresponents certificacions, segons el que es preveu en l'article 28 de l'LPACAP. No obstant això, es podrà denegar aquest consentiment, si s'assenyala expressament en el formulari de sol·licitud. En aquest supòsit, hauran d'aportar-se els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social i s'haurà d'estar al corrent en el compliment de les obligacions tributàries i la Seguretat Social.  
  
La justificació de les entitats de no estar incurses en les prohibicions per a obtindre la condició de beneficiari, contingudes en els apartats segon i tercer de l'article 13 de l'LGS, es farà d'acord amb el que s'estableix en l'apartat seté d'aquest article.  
7. La sol·licitud (annex, document número 1) formalitzada en tots els seus apartats i signada pel representant legal degudament autoritzat, anirà acompanyada dels documents electrònics següents:  
a) Projecte presentat segons el model normalitzat (annex, document número 2). Les dades no formalitzades en aquest formulari no seran tingudes en compte als efectes de la valoració.  
b) Memòria descriptiva de les activitats i projectes duts a terme, si escau, per l'entitat durant els exercicis 2017 i 2018.  
c) Només en els casos dels projectes en què estiga previst treballar en xarxa, s'haurà d'aportar la declaració responsable subscrita pels representants de l'entitat sol·licitant, i les entitats participants, en la qual es manifeste la col·laboració en el disseny i/o l'execució del projecte a través de la metodologia de treball en xarxa (annex, document número 3).  
d) En el supòsit d'entitats que presenten sol·licitud de subvencions a la Generalitat per primera vegada, en cas que les entitats beneficiàries hagen modificat les seues dades bancàries respecte a exercicis anteriors, o a requeriment de l'òrgan gestor, hauran d'aportar, d'acord amb el que s'estableix en l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat (DOGV 6548, 21.06.2011), la documentació següent:  
  
1. Model de domiciliació bancària (annex, document número 5), signat pel representant de l'entitat beneficiària juntament amb els documents vàlids en dret que deixen constància fidedigna de la seua representació.  
2. Acreditació de la titularitat del compte bancari, així com de l'IBAN, que s'assenyale en el model de domiciliació bancària.  
e) En el cas de federacions i confederacions, hauran de presentar una llista actualitzada de les associacions federades i/o confederades.  
f) Qualsevol altre document justificatiu de mèrits al·legats per a la valoració.  
8. Si l'entitat sol·licitant no està inscrita en el Registre de participació ciutadana de la Comunitat Valenciana, haurà d'aportar, a més, la documentació següent:  
a) Document públic acreditatiu de la inscripció en el Registre d'associacions de la Comunitat Valenciana. En cas de no estar inscrita en el Registre d'associacions de la Comunitat Valenciana, còpia del document públic acreditatiu de la inscripció en el registre corresponent.  
  
b) Còpia de l'acta fundacional, en què conste l'acord adoptat en la data de constitució de l'entitat sol·licitant.  
c) Còpia dels estatuts de l'entitat, adaptats a la normativa vigent i en els quals conste la inscripció en el registre competent.  
d) Certificació acreditativa de la composició actual de la junta directiva, amb indicació del nom, cognoms, DNI dels integrants, i càrrec que ocupen.  
  
Seté. Criteris de valoració de les sol·licituds  
1. Les cases regionals sol·licitants hauran d'obtindre en la valoració un mínim de 50 punts per a rebre subvenció en aquesta convocatòria, tenint en compte els criteris objectius de valoració establits en l'article 28 de l'Ordre 4/2016, i ponderació d'aquests, que a continuació s'estableix:  
a) Entitat sol·licitant (fins a 30 punts):  
a.1) Nombre de socis (fins a 6 punts).  
a.2) Antiguitat del centre (fins a 6 punts).  
a.3) Foment de les TIC (fins a 6 punts).  
a.4) Creació i treball en xarxes (fins a 6 punts).  
a.5) Relleu generacional i paritat en els òrgans directius dels centres (fins a 6 punts).  
b) Projecte i activitats que es desenvoluparan (fins a 70 punts):  
b.1) Enfocament tècnic. Es valorarà la qualitat i viabilitat del projecte, així com la coherència i adequació als objectius que es pretenen aconseguir (fins a 30 punts).  
b.1.1) Identificació de les necessitats que justifiquen el projecte. Es valorarà la realització, per part de la mateixa entitat, d'estudis o anàlisis previs de les necessitats que motiven la realització del projecte. Si es fa aquest estudi, haurà d'adjuntar-se a la sol·licitud (fins a 10 punts).  
  
b.1.2) Definició adequada i desenvolupament dels objectius concrets, reals, efectius i quantificables i de les activitats per a aquesta consecució (fins a 10 punts).  
b.1.3) Existència de coherència entre els objectius i les activitats que es desenvoluparan (fins a 10 punts).  
b.2) Activitats previstes. Es valoraran la planificació i gestió de les activitats previstes, tenint en compte el seu àmbit d'actuació i difusió i impactes previstos (fins a 30 punts).  
b.2.1) Planificació i gestió de les activitats previstes (fins a 15 punts).  
b.2.2) Àmbit d'actuació (fins a 10 punts).  
b.2.3) Activitats de difusió (fins a 5 punts).  
b.3) Beneficiaris del projecte. Es valoraran especialment les activitats destinades als col·lectius més desfavorits, a la infància, la joventut, les persones majors, així com la convivència intergeneracional, les dones i la igualtat d'oportunitats entre homes i dones (fins a 5 punts).  
  
b.4) Experiència. Es valoraran les activitats desenvolupades per l'entitat en els últims dos anys (fins a 5 punts).  
  
Huité. Criteris per a la determinació de la subvenció  
1. Per a determinar la quantia subvencionada, es tindrà en compte l'adequació dels projectes presentats per les entitats als criteris de valoració determinats en l'apartat anterior.  
2. La subvenció màxima per projecte serà:  
a) Per a confederacions i federacions de cases regionals se subvencionarà, com a màxim, 15.000 euros per projecte.  
b) Per a cases regionals considerades individualment se subvencionarà, com a màxim, 2.500 euros per projecte.  
Els projectes que hagen superat la puntuació de 50 punts, se subvencionaran d'acord amb el límit anterior, i es concediran les subvencions per ordre de puntuació de més alta a més baixa fins a l'esgotament dels fons previstos en la convocatòria corresponent.  
3. En cas d'empat dels sol·licitants, es considerarà primer l'entitat que haja obtingut la puntuació més alta, d'acord amb el que s'assenyala a continuació, i per aquest ordre:  
- En primer lloc, l'entitat que haja obtingut una puntuació més alta en l'apartat b.2) Activitats previstes.  
- Si persisteix l'empat, la que haja obtingut una puntuació més alta en l'apartat b.1) Enfocament tècnic.  
- Si persisteix l'empat, la que haja obtingut una puntuació més alta en l'apartat b.3) Beneficiaris del projecte.  
- Si persisteix l'empat, la que haja obtingut una puntuació més alta en l'apartat b.4) Experiència.  
- Si persisteix l'empat, la que haja obtingut una puntuació més alta en l'apartat a.1) Nombre de socis.  
- Si persisteix l'empat, la que haja obtingut una puntuació més alta en l'apartat a.2) Antiguitat del centre.  
- Si persisteix l'empat, la que haja obtingut una puntuació més alta en l'apartat a.3) Foment de les TIC.  
- Si persisteix l'empat, la que haja obtingut una puntuació més alta en l'apartat a.4) Creació i treball en xarxes.  
- Si persisteix l'empat, la que haja obtingut una puntuació més alta en l'apartat a.5) Relleu generacional i paritat en els òrgans directius dels centres.  
- Si persisteix l'empat, la que haja presentat la sol·licitud en primer lloc, tenint en compte l'entrada en un registre telemàtic habilitat a aquest efecte.  
4. Quan es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se sense necessitat d'una nova convocatòria a l'entitat sol·licitant següent per ordre de puntuació que, una vegada superada la puntuació mínima, no haja resultat beneficiària i sempre que aquesta renúncia es produïsca en el termini d'un mes des de la publicació de la resolució de concessió.  
  
5. L'import global màxim establit en l'apartat tercer d'aquesta resolució per a finançar aquestes subvencions es distribuirà destinant el 70 % a les confederacions i federacions i el 30 % a les cases regionals considerades individualment. En cas que la quantia econòmica destinada a una de les modalitats de subvenció no s'esgote íntegrament, el sobrant podrà ser aplicat a les sol·licituds de l'altre grup.  
  
  
Nové. Ordenació i instrucció  
1. L'òrgan encarregat de l'ordenació i instrucció del procediment serà la Direcció General de Transparència i Participació, que, en qualsevol moment del procediment, podrà, d'ofici, acordar totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució.  
  
2. La comprovació de l'existència de dades no ajustades a la realitat podrà comportar, en funció de la seua transcendència, la denegació de la subvenció sol·licitada, la pèrdua del dret al cobrament, o el reintegrament d'aquesta, sense perjudici de les responsabilitats restants que puguen derivar-se d'aquesta circumstància.  
3. La concessió de la subvenció s'ha de fer per mitjà del procediment de concessió en règim de concurrència competitiva recollit en l'article 164 de l'LHPG.  
  
Desé. Resolució i notificació  
1. La resolució de concessió o denegació de les subvencions correspondrà dictar-la al conseller de Transparència, Responsabilitat Social, Participació i Cooperació, una vegada feta la proposta de la comissió avaluadora, prevista en l'article 9 de l'Ordre 4/2016, després de la valoració de les sol·licituds admeses.  
La Direcció General de Transparència i Participació, com a òrgan instructor, a la vista de l'expedient i de l'informe de l'òrgan col·legiat, formularà una proposta de resolució provisional de concessió de les subvencions que es publicarà en la pàgina web de la Conselleria, sense que això origine cap dret a favor dels beneficiaris proposats, fins que siga dictada i publicada la resolució de concessió, conforme al que es preveu en l'article 25.4 de l'LGS.  
2. El termini màxim per a resoldre les sol·licituds i procedir a la publicació de la resolució de concessió serà de sis mesos, a comptar de la data de finalització del termini per a la presentació de les sol·licituds, transcorregut el qual sense que hi haja hagut resolució expressa, s'hauran de considerar desestimades, de conformitat amb l'article 25 de l'LPACAP.  
La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana, d'acord amb l'article 45.1.b de l'LPACAP.  
3. Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, a comptar des de l'endemà de ser publicada, de conformitat amb el que es preveu en els articles 123 i 124 de l'LPACAP, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de ser publicada, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa (d'ara en avant, LJCA). Tot això sense perjudici que s'utilitze qualsevol altra via que es considere oportuna.  
  
Onzé. Règim de deslliuraments de pagament i termini per a la justificació de la subvenció  
1. El pagament de les subvencions es farà en pagament únic, després de la justificació de la despesa feta, per mitjà de transferència bancària al compte designat per l'entitat beneficiària en la sol·licitud.  
2. El termini màxim per a la presentació de la justificació de la subvenció acabarà el 31 d'octubre de 2019.  
  
Dotzé. Justificació de la subvenció  
1. Per a efectuar el pagament, les entitats beneficiàries de la subvenció han d'ajustar-se als requisits i les formes d'acreditació establits en l'article 30 i 31 de l'LGS, així com en l'article 169 de l'LHPG, i han de presentar un compte justificatiu simplificat, de conformitat amb l'article 75 del RLGS, que ha de contindre la informació següent:  
  
a) Certificat de justificació de despeses (annex, document número 4).  
b) Relació detallada de les despeses ocasionades pel projecte objecte de subvenció, amb identificació del creditor i del concepte de despesa, import, data d'emissió de la factura, data de pagament d'aquesta, i relació amb les activitats i els objectius del projecte. Per a les despeses de personal intern, s'ha d'aportar indicació, si és el cas, dels criteris d'imputació utilitzats. A més, ha d'indicar-se l'import de cada factura imputat a la subvenció concedida. En aquest sentit es considera despesa feta el que ha sigut efectivament pagat amb anterioritat a la finalització del període de justificació.  
Aquesta relació de despeses haurà de ser subscrita pel representant de l'entitat.  
c) Memòria tècnica detallada de les activitats fetes efectivament i materialment i que han sigut subvencionades, que haurà de ser desenvolupada, com a mínim, segons els epígrafs següents:  
1r. Dades de l'entitat sol·licitant: nom i NIF.  
2n. Títol del projecte.  
3r. Treball en xarxa: entitats participants, àrees de responsabilitat, pressupost assignat.  
4t. Activitats fetes, amb els detalls següents: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.  
  
5é. Difusió del projecte: descripció del pla de difusió detallant les dates de realització i les accions utilitzades.  
6é. Avaluació del projecte:  
1. Descripció dels resultats obtinguts.  
2. Descripció de la relació entre els resultats obtinguts i les necessitats prèvies.  
3. Anàlisi del grau de compliment dels objectius plantejats.  
4. Descripció de la incidència dels resultats sobre el foment de la participació ciutadana.  
5. Aplicació dels resultats per a la posada en marxa de projectes futurs o la millora en la seua gestió.  
7é. Aportació del material gràfic (fullets, cartells, tríptics), fotografies de les activitats o material utilitzat en l'avaluació (qüestionaris, informes de resultats), llista d'assistents i altres que es consideren oportuns.  
  
d) Certificat de compliment del pressupost aprovat (annex, document 6). S'ha d'adjuntar amb la justificació final un certificat del compliment del pressupost aprovat amb la sol·licitud. Les despeses justificades hauran d'adaptar-se als conceptes de despesa autoritzats. Únicament s'admetrà una desviació en la imputació de quantitats als diferents conceptes de despeses en una quantia de fins a un trenta per cent (30 %), de més o de menys, de l'import assignat a cada un d'aquests conceptes. No podrà modificar-se la quantia total subvencionada ni la desviació podrà aplicar-se a conceptes de despesa no autoritzats.  
2. La documentació justificativa haurà de presentar-se per via telemàtica en el portal de la Generalitat Valenciana (www.gva.es) accedint a la «Seu electrònica, Serveis online, Ciutadania, Ajudes, beques i subvencions» (http://www.gva.es/va/inicio/servicios\_linea/sel\_buscador), o a través de la pàgina web de la Conselleria de Transparència, Responsabilitat Social, Participació i Cooperació (http://www.transparencia.gva.es). Per a poder fer aquesta presentació electrònica, el sol·licitant haurà de disposar d'algun dels sistemes de signatura electrònica admesos en la seu de la Generalitat.  
3. Es reduirà proporcionalment la subvenció en cas que la justificació de les despeses fetes no abaste la quantia atorgada o el desviament de quantitats que superen els percentatges màxims establits en el resolc cinqué i en el 12.1.d), i també quan, una vegada subvencionada una part del cost total de l'activitat, no es justifique l'import total de la despesa que suposa el desenvolupament de l'activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'interessat.  
  
  
Tretzé. Pla de control  
Es farà la comprovació de la realització efectiva de l'activitat subvencionada, per mitjà d'un control administratiu, sobre una mostra aleatòria corresponent al 50 % dels projectes concedits.  
  
Catorzé. Clàusula de transparència  
Com a entitat beneficiària d'una subvenció, en compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 3 del Decret 105/2017, de 28 de juliol, pel qual es desenvolupa la Llei 2/2015, de 2 d'abril (DOGV 8118, 01.09.2017), hauran de complir-se les obligacions següents en matèria de publicitat activa, sense perjudici de les altres obligacions establides en l'article 14 de l'LGS i altra legislació aplicable:  
  
1. En cas de percebre durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que arriben com a mínim a la quantitat de 5.000 euros, haurà de complir les obligacions de transparència establides en la Llei 19/2013, de 9 de desembre.  
2. Sense perjudici de l'anterior, en cas de percebre, durant el període d'un any, ajudes o subvencions, de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar la publicitat adequada a aquesta, amb indicació almenys l'entitat pública concedent, l'import rebut i el programa, l'activitat, la inversió o l'actuació subvencionats.  
La difusió d'aquesta informació s'ha de fer preferentment a través de les pàgines web corresponents. En cas que no disposen de pàgina web en les quals fer aquesta publicitat, podran complir aquesta obligació a través del portal que pose a la seua disposició l'òrgan concedent. Per a fer-ho, durant el període de justificació de l'ajuda concedida haurà de comunicar-ho a l'entitat concedent perquè li done publicitat en el web corresponent.  
  
Quinzé. Clàusula de protecció de dades  
De conformitat amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD); la Llei orgànica 3/2018, de protecció de dades i garantia dels drets digitals (BOE 294, 06.12.2018) i altres disposicions aplicables, les dades de caràcter personal proporcionades seran tractades per la Generalitat per a procedir a la tramitació de la sol·licitud a l'empara de la Llei general de subvencions.  
Les entitats podran exercir els drets d'accés, rectificació, cancel·lació, oposició, supressió, portabilitat i limitació del tractament davant de la conselleria que gestione la seua ajuda, així com reclamar, si escau, davant de l'autoritat de control en matèria de protecció de dades, especialment quan no haja obtingut satisfacció en l'exercici dels seus drets.  
  
  
Contra el que es disposa en aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, a comptar des de l'endemà de ser publicada, de conformitat amb el que es preveu en els articles 123 i 124 de l'LPACAP, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de ser publicada, de conformitat amb el que s'estableix en els articles 10 i 46 de l'LJCA. Tot això sense perjudici que s'utilitze qualsevol altra via que es considere oportuna.  
  
  
València, 4 de març de 2019.- El conseller de Transparència, Responsabilitat Social, Participació i Cooperació: Manuel Alcaraz Ramos.  
  
  
  
ANNEX  
Relació de documents  
  
1. Sol·licitud de la subvenció  
2. Formulari de presentació del projecte  
3. Compromís de treball en xarxa  
4. Certificat de justificació de despeses  
5. Model de domiciliació bancària  
6. Certificat de compliment del pressupost aprovat